Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Aragoirekiko eta Errioxarekiko ekimen bateratuak jasoko dituen plan estrategiko bat taxutzeari buruzkoa. Galdera 2018ko azaroaren 16ko 139. Nafarroako Parlamentuko Aldizkari Ofizialean argitaratu zen.

Iruñean, 2018ko abenduaren 13an

Lehendakaria: Ainhoa Aznárez Igarza

ERANTZUNA

Foru parlamentari Alberto Catalán Higueras jaunak idatziz erantzuteko hainbat galdera egin du. Ondotik dator Landa Garapeneko, Ingurumeneko eta Toki Administrazioko kontseilariaren erantzuna. Honako hau aipatzen da galderetan: Nafarroako Parlamentuak hainbat erabaki onetsi zuen Nafarroako Erriberaren egoera ekonomikoari, hezkuntzakoari eta sozialari buruz 2017ko urriaren 6an egindako Osoko Bilkuran. Hori dela-eta, honako hau jakin nahi dugu:

.- Nafarroako Gobernuak egin al du plan estrategikorik Aragoirekin eta Errioxarekin batera partekatzen dituzten erronketarako (esaterako nekazaritzako elikagaien arloa) baterako ekimenak bilduko dituenik?” (9-18-/PES-00240). Hauxe da erantzuna:

Landa Garapeneko, Ingurumeneko eta Toki Administrazioko Departamentuak ez du inongo plan estrategikorik egin Aragoirekin eta Errioxarekin, baina harreman arina du bi erkidego horietako gobernuekin nekazaritza-sektorerako gakoak diren gai batzuetan, nola baitira mahastizaintza, baratzezaintza, PACarekiko posizionamendu estrategikoa edo uholdeen kudeaketa bezalako gaiak.

Hori guztia jakinarazten dizut, Erregelamenduaren 194. artikulua betez.

Iruñean, 2018ko abenduaren 13an

Landa Garapeneko, Ingurumeneko eta Toki Administrazioko kontseilaria: Isabel Elizalde Arretxea